खैर, अगली रात को मैं प्रतिमा का इंतजार कर रहा था मगर वह नहीं आई। एक हफ्ते तक वह नहीं आई। फिर मै ंसमझ गया कि वह अब नहीं आएगी। हफ्ते के बाद मैं अपनी धुन में अपने कमरे में बैठा हुआ था। दरवाला खुला हुआ था और रात काफी हो चुकी थी। किसी ने दरवाजे पर नॉक किया। मैंने उचककर देखा तो वहां प्रतिमा खड़ी थी मुस्कुराते हुए। उसके हाथों में गुलाब के फूल थे। मुझे समझ नहीं आया कि क्या कहूं क्या नहीं। बोली- अंदर आ सकती हूं? मैंने गुस्सा थूकते हुए कहा क्यों नहीं। यह सुनकर वह मुस्कुराई औऱ अंदर आ गई। बोली घर तो बड़ा अच्छा सजा रखा है तुमने। मैंने कहा बस है ऐसे ही। उसने गुलाब के फूल टेबल पर रखे और बोली, सॉरी विक्रम अगर तुम्हें बुरा लगा। देखो, तुम अच्छे लड़के हो और कोई भी लड़की चाहेगी कि तुम्हारे जैसा बॉयफ्रेंड हो उसका। मगर मैं तुम्हारे लायक नहीं हूं। मैंने कहा कि इस बारे में बात मत करो प्लीज़। वो बोली- देखो, मैं नहीं चाहती तुम मेरे बारे में गलत सोचो, मगर मैं अपनी मजबूरी बता नहीं सकती। यह सुनकर मैं फिर से भावुक हो गया और रोने लगा। यह देखकर वह आगे बढ़ी और उसने मुझे गले से लगाया औऱ बोली प्लीज रोओ मत, मेरी गलती है और मुझे नहीं बात करनी चाहिए थी तुमसे। मैं तुमसे मिलूंगी तो तुम्हें और दुख होगा। इसलिए आज के बाद मैं तुमसे नहीं मिलूंगी।